อยากสอบถามเรื่องยาคุมค่ะ พอดีวันนี้กลับบ้าน ลืมเอายาคุมมาจากหอพักค่ะ จะกลับอีกทีวันอาทิตย์ ตอนนี้กินยาคุมแบบ 28 เม็ดอยู่แต่ว่ากินจนถึงเม็ดแป้งแล้ว ยาคุมแผงนั้นเหลือประมาณ 3 เม็ดสุดท้าย จะถามว่า ต้องกินเม็ดแป้งที่เหลืออยู่ในแผงนั้นให้หมด หรือว่าเริ่มกินแผงใหม่ได้เลยคะ แล้วถ้ากินต้องกินพร้อมกัน 2 เม็ดเลยไหมคะ ปล. วันนี้เป็นวันที่ประจำเดือนมาวันแรกด้วยค่ะ
สวัสดีค่ะ หากกำลังทานยาคุมกำเนิดที่เป็นเม็ดแป้งอยู่ และได้ลืมนำยาคุมมาทานต่อ ไม่จำเป็นต้องทานยาที่เหลือต่อก็ได้ แต่ให้เว้นระยะจำนวนวัน ให้เท่ากับเม็ดที่เหลืออยู่ คือหากเหลือยาที่เป็นเม็ดแป้งอยู่ 3 เม็ด ก็ให้เว้นระยะไป 3 วัน ก่อนที่จะเริ่มทานแผงใหม่ต่อไป โดยเมื่อเริ่มทานแผงใหม่ก็ให้ทานเพียง 1 เม็ดในเวลาเดิมปกติที่เคยทาน ไม่จำเป็นต้องทาน 2 เม็ดแต่อย่างใดค่ะทั้งนี้ เพราะยาเม็ดแป้งคือเม็ดยาที่ไม่มีฮอร์โมน ดังนั้น จึงไม่จำเป็นต้องทาน คล้ายกับการทานยาคุมกำเนิดชนิด 21 เม็ด ที่ทานเพียง 21 เม็ดแล้วเว้น 7 วัน ดังนั้น หากเป็นชนิด 28 เม็ด (ที่มีฮอร์โมน 21 เม็ด) ก็สามารถทานเพียง 21 เม็ด แล้วเว้น 7 วันเหมือนกันได้ หากไม่ต้องการทานยาที่เป็นเม็ดแป้งค่ะ